Jon Larsen

**Jon Larsen** (født 1959) er en norsk jazzmusiker (gitar), forsker (geofag), komponist, plateprodusent og maler, kjent som kapellmester i String Swing-bandet Hot Club de Norvège.

I 2020, etter 42 år som turnerende musiker, pensjonerte han seg fra Hot Club de Norvège.

Mineralet jonlarsenitt, det første som ble oppdaget i en mikrometeoritt, er oppkalt etter ham.

Asteroiden «63788 Jonlarsen», som ble oppdaget i 2001, har fått navn etter ham.
## Komponist
Jon Larsen har vært aktiv som komponist gjennom hele sin musikerkarriere. Den første innspillingen hans med egen musikk fant sted i 1984, da Hot Club de Norvège spilte inn *Baro's Revenge.* Hans første større verk var *Jimmy's Suite* (1993). Fra 1995 ble han komponist på heltid, og har skrevet store deler av repertoaret til Hot Club de Norvège, i tillegg til strykekvartetter, symfoniske verk, lydbøker, samt musikk for Frank Zappas tidligere band. I 2007 begynte han også å skrive tekster. Han var initiativtaker til Symphonic Django. 

## Billedkunstner og surrealist

Jon Larsen startet som billedkunstner, og er autodidakt. Tidlige inspirasjoner var Salvador Dali, Lars Hertervig, Giovanni Bellini og Theodor Kittelsen. Samtidig som han var Rolf Stenersen-støttet maler, debuterte Larsen på klubben «Hades» i 1976. Året etter debuterte han også med separatutstilling av malerier på Galleri P43 i Oslo. Han var tegnerelev av Ryszard Warsinski fra 1977, og flyttet til Barcelona for å studere Salvador Dalí fra 1978 til 1979. Larsen har holdt separatutstillinger på Club 7 (1977 og 1980), GallerieT (1979), Christian Quart (Kristiansand 1980), Rosenkrantz Bokkafé (1982), Hurum Kunstforening (1994). Han debuterte på Høstutstillingen 1982, har eltatt i Østlandsutstillingen (1983), Tegnerforbundets årsutstilling og har vært festspillutstiller under SommerMelbu 1993. 

I 2009 kom utgivelsen av boken om Jon Larsens bilder, med tittelen *[[Maler i solnedgang]] : 169 bilder og et egg, 1974–1994*. Dette var den første monografien om en norsk surrealist, og ble utgitt på kunstbokforlaget Den Gyldne Banan. Trondhjems Kunstforening viste 2011 en retrospektiv utstilling av bildene, og i den forbindelse publiserte kunsthistorikeren Hilde Mørch et lengre essay om Jon Larsens bilder, «Jon Larsen - Crossover Man».  

Larsens fotografier av stjernestøv er blitt utstilt ved flere anledninger. I 2017 ble det arrangert en utstilling i Agora Gallery på Manhattan i New York City. I april 2022 åpnet galleri Biorama i Joachimsthal i Berlin en utstilling, og i juni 2022 viste Nesodden Kunstforening en utstilling med 22 nye stjernestøv-fotografier i store formater. Ries Crater Museum i Nördlingen, Bayern, åpnet en separatutstilling i desember 2023. I april 2025 åpnet ny utstilling i Jura-Museum, Eichestätt, Tyskland.  

## Produsent
Jon Larsen har produsert over 600 plater, DVD-er og bøker siden etableringen av Hot Club Records i 1982. Endel av dem er utgitt for plateserien Vintage Guitar Series; serien besto per 2019 av rundt 400 produksjoner med Django-inspirert musikk fra hele verden.

* 1982: *[[Old, New, Borrowed & Blue]]* med Hot Club de Norvège
* 1983: *Sax Of A Kind* Warne Marsh
* 1988: *[[Blåmann! Blåmann! (album fra 1988)|Blåmann! Blåmann!]]* med Chet Baker og Jan Erik Vold
* 1988: *For The Time Being* Warne Marsh
* 1988: *[[Gypsy Guitars]]* med Angelo Debarre
* 1989: *[[Seresta]]* med The Rosenberg Trio (Stochelo Rosenberg)
* 1993: *[[Swinging With Jimmy]]* med Jimmy Rosenberg
* 2008: *[[Drømmemakeren Sa]]* med Jan Erik Vold og Egil Kapstad
* 2010: *[[Telemark Blue]]* med Jan Erik Vold og Chet Baker
* 2010: *[[Colliding Galaxys]]* med Don Preston
* 2012: *[[Symphonic Django]]* med Florin Niculescu, Kristiansand Symfoniorkester og Stochelo Rosenberg
* 2013: *[[Willie Nickersons egg]]* med Tommy Mars og Terje Strømdahl
* 2018: *First Recordings* Jimmy Rosenberg
* 2019: *Django Festival –* plateserie fra 1988, tolv utgivelser
* 2020: *Trio And Friends* Adrien Moignard

## Utgivelser som soloartist
* 1992: *Superstrings* – med Pascal de Loutchek
* 1994: *Guitaresque* – med blant andre Ulf Wakenius, Pascal de Loutchek og Stian Mevik
* 1996: *Vertavo Live* – med Vertavokvartetten og Hot Club de Norvège
* 2003: *The Next Step* – med Egil Kapstad og Hilde Hefte
* 2006: *Short Stories From Catalonia* – med Biel Ballester
* 2007: *[[Strange News From Mars]]* – med musikere fra Frank Zappas gamle band, blant andre Tommy Mars, Bruce Fowler, Arthur Barrow, Jimmy Carl Black
* 2008: *The Jimmy Carl Black Story* – dobbel-CD med blant andre Jimmy Carl Black, Tommy Mars, Rob Waring, Knut Reiersrud
* 2009: *Portrait Of Jon Larsen* (samlealbum)
* 2011: *Willie Nickerson's Egg* med Tommy Mars (engelskspråklig utgave)
* 2013: *Willie Nickersons egg* med Terje Strømdahl og Tommy Mars (norsk utgave)
* 2017: *I stjernestøvets alder* (podcast)
* 2022: *Stjernejeger* (lydbok) – lest av Kim Haugen
* 2024: *No Man's Land* – med Ola Erlien, Gustav Skaaret, Minsk Chamber Orchestra
* 2025: *The Rest of* – med Ola Erlien, Gustav Skaaret, Arctic Philharmonic, Ola Kvernberg
* 2025: *Sanger* – med Lillebjørn Nilsen, Ole Paus, Øystein Sunde, Bjelleklang, m. fl

## Utgivelser med Hot Club de Norvège
* 1980: *String Swing* – med fiolinisten Ivar Brodahl
* 1982: *Old, New Borrowed & Blue* – med fiolinisten Ivar Brodahl
* 1984: *Gloomy* – med fiolinisten Ivar Brodahl
* 1986: *Swing de Paris* – med fiolinisten Ivar Brodahl
* 1992: *La Roue Fleurie* – med gitaristen Angelo Debarre
* 1994: *Swinging With Jimmy* – med Jimmy Rosenberg
* 1995: *Portrait Of Django* *(with various French gypsy musicians)*
* 1995: *Vertavo* – med Vertavo String Quartet
* 1997: *Hot Shots* – med Babik Reinhardt
* 1998: *Moreno* – med Moreno og Angelo Debarre
* 2000: *Presenting Ola & Jimmy* – med Ola Kvernberg og Jimmy Rosenberg
* 2001: *Angelo Is Back In Town* – med Angelo Debarre
* 2002: *White Night Stories* – med Tromsø Symfoniorkester
* 2002: *White Night Stories – Live*
* 2003: *Django's Tiger* – med Jimmy Rosenberg og Andreas Öberg
* 2004: *A Stranger In Town* – med Bjørn Vidar Solli
* 2005: *Hot Cats* – med Camelia String Quartet
* 2008: *Django Music*
* 2009: *The Best Of Hot Club de Norvège*
* 2013: *Caution HOT!* – med Adrien Moignard og Ben Powell
* 2017: *Stardust* – med Stian Vågen Nilsen, Eva Scholten og Gildas Le Pape
* 2019: *Moment's Notice* – med Hallgeir Pedersen

## Verker
* 1993: *Jimmy's Suite* 
* 1995: *Vertavo* 
* 2002: *White Night Stories* 
* 2004: *Hot Cats* 
* 2006: *Musique Noir* 
* 2007: *Luna Suite* 
* 2007: *[[Strange News From Mars]]* 
* 2011/2013: *Willie Nickersons egg* – norsk versjon med Terje Strømdahl 2013; engelsk versjon med Tommy Mars 2011; fremført live på festivalen Moldejazz i 2014

## Forskning på mikrometeoritter

I 2009 startet Jon Larsen prosjektet Stardust, som forsker på mikrometeoritter. I januar 2016 ble hele Larsens forskningsprosjekt evaluert ved Natural History Museum (NHM) i London, og museet fastslo at Larsen har funnet en metode for å utvinne mikrometeoritter i bebodde områder av kloden. 

Larsens metode ble presentert ved forskerkonferansen MetSoc i august 2016 i Berlin, og hans forelesningsmanuskript ble i desember 2016 publisert i tidsskriftet *Geology* sammen med en fagartikkel Larsen hadde forfattet sammen med blant andre Matthew Genge. Han ble formelt tilknyttet Institutt for geofag ved Universitetet i Oslo som gjesteforsker fra februar 2017.

## Filmopptredener/musikkvideo
* 1976: *1345 Østerås*, Minofilm – på DVD i 2008
* 1976: *Post Mortem*, Minofilm – på DVD i 2008
* 1982 (ca.): *Spagetti Blues* (med Hot Club de Norvège) Norsk, s/h regi: Bela S.
* 1983: *[[Løver og Tigre]]* (musikkvideo)
* 2004: *Hot Cats*, Hot Club Records – med Hot Club de Norvège og Camelia Strykekvartett
* 2008: *Symphonic Django*, Storm Studio – med Stochelo Rosenberg og Florin Nicolescu
* 2010: *Jon & Jimmy*, Storm Studio – med blant andre Jimmy Rosenberg, Andreas Öberg og Chet Baker; vinner av nederlandske Edison Award
* 2020: ''Fireball'' - ''Visitors From Darker Worlds'', Werner Herzog
* 2024: Asbjørn Høglund  ‘’En portvokter i skyggen’’
* 2026:  *We Are Stardust* (regi: Elisabeth Rasmussen/Wonderline Production)

## Bokutgivelser
* 2009: *Maler i solnedgang*, Kunstbokforlaget DGB
* 2014: *Norske Meteoritter*, Kunstbokforlaget DGB
* 2014: *Zappa i Norge*, Kunstbokforlaget DGB
* 2016: *In Search of Stardust*, Kunstbokforlaget DGB – utgitt på japansk og tysk i 2017, på kinesisk i 2018
* 2016: *[[Robert Normann]] - Tusenkunstneren fra Sundløkka*, Kunstbokforlaget DGB. Norsk lydbok (lest av Terje Strømdahl), 2022.
* 2017: *Jakten på stjernestøvet*, Kunstbokforlaget DGB
* 2018: *Stjernejeger*, Cappelen Damm – utgitt på tysk i 2019 (Benevento), på engelsk i 2021 (DGB); norsk lydbok (lest av Kim Haugen) i 2022
* 2019: *Mellom alle stoler – [[Hot Club de Norvège]] 40 år*, Kunstbokforlaget DGB
* 2019: *On The Trail Of Stardust*, Quarto Publishing (US)
* 2020: *Atlas of Micrometeorites*, Kunstbokforlaget DGB – med Jan Braly Kihle
* 2020: *Romstein*, Kunstbokforlaget DGB – med Morten Bilet
* 2021: *How To Find Stardust*, Kunstbokforlaget DGB
* 2022: *Den umulige hagen*, Kunstbokforlaget DGB
* 2023: *A Life In Pictures - 50 years of art and science,* Kunstbokforlaget DGB

## Utmerkelser
* 1993: NOPAs Årets Verk for *Jimmy's Suite*
* 2007: Buddyprisen
* 2008: Oslo bys kunstnerpris for 2007
* 2009: Kardemommestipendet (Thorbjørn Egner/NOPA)
* 2013: Audun Tyldens Minnepris (FFNP/FONO, Fondet for norske plateprodusenter)
* 2019: Wilsemedaljen (Østfold Fylkeskommune)

## Referanser


## Eksterne lenker
* 
* Biografi fra Jazzbasen.
* Diskografi fra Jazzbasen.
* facebook